CELEX: 32015R2296
Language: el
Date: 2015-12-09 00:00:00
Title: Εκτελεστικός κανονισμός (ΕΕ) 2015/2296 της Επιτροπής, της 9ης Δεκεμβρίου 2015, για την τροποποίηση του εκτελεστικού κανονισμού (ΕΕ) αριθ. 1366/2014 σχετικά με τη δημοσίευση, για το 2015, της ονοματολογίας των γεωργικών προϊόντων για τις επιστροφές κατά την εξαγωγή που θεσπίστηκε με τον κανονισμό (ΕΟΚ) αριθ. 3846/87 (Κείμενο που παρουσιάζει ενδιαφέρον για τον ΕΟΧ)

10.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 324/9
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2296 ΤΗΣ ΕΠΙΤΡΟΠΉΣ
   της 9ης Δεκεμβρίου 2015
   για την τροποποίηση του εκτελεστικού κανονισμού (ΕΕ) αριθ. 1366/2014 σχετικά με τη δημοσίευση, για το 2015, της ονοματολογίας των γεωργικών προϊόντων για τις επιστροφές κατά την εξαγωγή που θεσπίστηκε με τον κανονισμό (ΕΟΚ) αριθ. 3846/87
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον κανονισμό (ΕΟΚ) αριθ. 3846/87 της Επιτροπής, της 17 Δεκεμβρίου 1987, που καθορίζει την ονοματολογία των γεωργικών προϊόντων για τις επιστροφές κατά την εξαγωγή (2), και ιδίως το άρθρο 3 τρίτο εδάφιο,
   Εκτιμώντας τα ακόλουθα:
   
               (1)
            
            
               Η ονοματολογία των γεωργικών προϊόντων για τις επιστροφές κατά την εξαγωγή που θεσπίστηκε με τον κανονισμό (ΕΟΚ) αριθ. 3846/87 δημοσιεύθηκε με τον εκτελεστικό κανονισμό (ΕΕ) αριθ. 1366/2014 της Επιτροπής (3). Ως τελική ημερομηνία εφαρμογής του εν λόγω εκτελεστικού κανονισμού καθορίστηκε η 31η Δεκεμβρίου 2015.
            
         
               (2)
            
            
               Προκειμένου να εφαρμοστούν ηλεκτρονικές τελωνειακές διαδικασίες για τις εξαγωγές, είναι αναγκαίο να κωδικοποιηθούν οι κωδικοί των προϊόντων και η περιγραφή της ονοματολογίας των επιστροφών κατά την εξαγωγή (ERN) στο TARIC εγκαίρως, πριν από την εφαρμογή επιστροφών κατά την εξαγωγή. Είναι αναγκαίο να παραταθεί η ισχύς της δημοσίευσης του ενοποιημένου κειμένου της ονοματολογίας ERN εφόσον εισαχθούν επιστροφές κατά την εξαγωγή βάσει του κανονισμού (ΕΕ) αριθ. 1308/2013 μετά την ημερομηνία αυτή.
            
         
               (3)
            
            
               Η ERN χρησιμοποιείται επίσης για εθνική εφαρμογή των ειδικών μέτρων στήριξης για τις εξόχως απόκεντρες περιοχές (POSEI). Προκειμένου να ενισχυθεί η ομοιόμορφη εφαρμογή των μέτρων αυτών, πρέπει να παραταθεί η δημοσίευση της ονοματολογίας.
            
         
               (4)
            
            
               Οι τροποποιήσεις στη συνδυασμένη ονοματολογία (ΣΟ) για το 2016 δεν απαιτούν τεχνική προσαρμογή της ονοματολογίας για τις επιστροφές κατά την εξαγωγή για το 2016.
            
         
               (5)
            
            
               Η περίοδος εφαρμογής του εκτελεστικού κανονισμού (ΕΕ) αριθ. 1366/2014 πρέπει, ως εκ τούτου, να παραταθεί κατά ένα έτος, ήτοι έως τις 31 Δεκεμβρίου 2016,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 2 δεύτερο εδάφιο του εκτελεστικού κανονισμού (ΕΕ) αριθ. 1366/2014, η ημερομηνία «31η Δεκεμβρίου 2015» αντικαθίσταται από την ημερομηνία «31η Δεκεμβρίου 2016».
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Δεκεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  ΕΕ L 366 της 24.12.1987, σ. 1.
   
      (3)  Εκτελεστικός κανονισμός (ΕΕ) αριθ. 1366/2014 της Επιτροπής, της 19ης Δεκεμβρίου 2014, σχετικά με τη δημοσίευση, για το 2015, της ονοματολογίας των γεωργικών προϊόντων για τις επιστροφές κατά την εξαγωγή που θεσπίστηκε με τον κανονισμό (ΕΟΚ) αριθ. 3846/87 (ΕΕ L 368 της 23.12.2014, σ. 1).